**Vedlegg C**

Sjekkliste for utførte kontroller ved fastsettelse av åpningsbalanse

|  |  |  |
| --- | --- | --- |
| **Balansepost, dokumentasjon og kontroll** | **Utført av:** | **Kontrollert av:** |
| **Anleggsmidler** | | |
| **Immaterielle eiendeler**   * Det foreligger en skriftlig oversikt over alle immaterielle eiendeler. * Eiendomsretten er dokumentert. For eksempel ved innkjøpsfaktura, kjøpskontrakt, løpende vedlikeholdsavtale eller annen relevant dokumentasjon. * Det foreligger en skriftlig vurdering av hvilke immaterielle eiendeler som skal balanseføres. De vurderinger som er utført er i tråd med SRS 17 Anleggsmidler. * Det foreligger en skriftlig vurdering som viser hvordan verdien av de balanseførte eiendeler er beregnet (verdsatt). De verdsettelsesprinsipper som er benyttet er i tråd med SRS 17 Anleggsmidler, dvs. gjenanskaffelsesverdi eller virkelig verdi. |  |  |
| **Varige driftsmidler**   * Det foreligger en skriftlig oversikt over alle varige driftsmidler. * Eiendomsretten er dokumentert ved innkjøpsfaktura, kjøpskontrakt, grunnboksutskrift, utskrift fra annet offentlig register eller annen relevant dokumentasjon. * Det foreligger en skriftlig vurdering av hvilke varige driftsmidler som skal balanseføres. De vurderinger som er utført er i tråd med SRS 17 Anleggsmidler. * Det foreligger en skriftlig vurdering som viser hvordan verdien av de balanseførte eiendeler er beregnet (verdsatt). De verdsettelsesprinsipper som er benyttet er i tråd med SRS 17 Anleggsmidler, dvs. gjenanskaffelsesverdi eller virkelig verdi. |  |  |
| **Finansielle anleggsmidler**   * Det foreligger en skriftlig oversikt over alle finansielle anleggsmidler. * Eiendomsretten er dokumentert ved kjøpskontrakt, VPS-utskrift, aksjeeierbok, selskapsoppgave eller annen relevant dokumentasjon. * Det foreligger en skriftlig vurdering som viser hvordan verdien av de balanseførte eiendeler er beregnet (verdsatt). De verdsettelsesprinsipper som er benyttet er i tråd med SRS 17 Anleggsmidler, dvs. virkelig verdi. |  |  |
| **Omløpsmidler** | | |
| **Beholdning av varer og driftsmateriell**   * Det foreligger skriftlige tellelister som viser alle varebeholdninger og andre vesentlige beholdninger. * Eiendomsretten er dokumentert ved innkjøpsfaktura, kjøpskontrakt, eller annen relevant dokumentasjon. * Det foreligger en skriftlig vurdering som viser hvordan verdien av de balanseførte eiendeler er beregnet (verdsatt). Beholdninger er verdsatt til virkelig verdi eller gjenanskaffelsesverdi. |  |  |
| **Fordringer**   * Det foreligger en kundereskontro som spesifiserer beløp og identifiserer debitor for alle kortsiktige fordringer som er klassifisert som kundefordringer. * Det foreligger en skriftlig oversikt som spesifiserer beløp og identifiserer debitor for alle andre kortsiktige fordringer. * Eiendomsretten er dokumentert ved utgående faktura eller annen skriftlig avtale eller annen relevant dokumentasjon. * Det foreligger en skriftlig vurdering som viser hvordan verdien av de balanseførte fordringer er beregnet (verdsatt). Fordringer verdsettes til det laveste av pålydende og virkelig verdi. |  |  |
| **Bankinnskudd, kontanter og lignende**   * Alle kassebeholdninger er dokumentert. * Alle bankkontoer er dokumentert med kontoutskrift fra bank. * Kontantbeholdninger og bankinnskudd i norske kroner er verdsatt til pålydende. * Det foreligger egen skriftlig godkjennelse for ev. valutakonto til andre formål enn ifm. en koordinatorrolle i EU-prosjekter. * Utenlandsk valuta er verdsatt til Norges Banks midtdagskurs pr. 01.01.20zz. |  |  |
| **Statens kapital** | | |
| **Virksomhetskapital (kun aktuell for forvaltningsbedrifter)**   * Virksomhetskapital kan bare opptjenes etter særskilte fullmakter fra Stortinget. Påse at virksomheten har slik fullmakt dersom det presenteres virksomhetskapital. |  |  |
| **Avregninger**   * Avregning med statskassen er spesifisert i note 7B (bruttobudsjetterte virksomheter). |  |  |
| **Gjeld** | | |
| **Avsetning for langsiktige forpliktelser**   * Det foreligger en skriftlig vurdering av regnskapsposter presentert under *Avsetning for langsiktige forpliktelser,* herunder usikre fremtidige forpliktelser i tråd med SRS 19 Usikre forpliktelser og betingede eiendeler. |  |  |
| **Annen langsiktig gjeld**   * Annen langsiktig gjeld er dokumentert ved avtale, kontrakt eller annen tilfredsstillende dokumentasjon. * Finansielle leieavtaler er dokumentert ved avtale eller annen tilfredsstillende dokumentasjon (gjelder kun hvis virksomheten ikke velger forenklet metode etter SRS 13). * Fullmakt til eventuelt å inneha slik langsiktig gjeld er dokumentert. |  |  |
| **Kortsiktig gjeld**   * Det foreligger en leverandørreskontro som spesifiserer beløp og identifiserer kreditor for alle kortsiktige gjeldsposter som er klassifisert som leverandørgjeld. * Det foreligger en skriftlig vurdering som viser at alle kortsiktig gjeldsposter er gjennomgått, for å påse at kostnader ved kjøp av varer og tjenester er korrekt periodisert per 01.01.20zz. Det er avsatt for påløpte kostnader der varer eller tjenester er mottatt og forbrukt før årsskiftet, men inngående faktura er mottatt og datert etter 01.01.20zz. * Skyldige feriepenger er beregnet og avsatt basert på utskrift fra lønnssystemet. * Det er kontrollert at avsetningen til skyldig skattetrekk og skyldige offentlige avgifter per 01.01.20zz stemmer med de beløp som faktisk er utbetalt vedrørende disse postene i tiden etter 01.01.20zz. * Alle påløpte lønnsrelaterte kostnader som for eksempel overtid, fleksitid og ikke-avviklet ferie er avsatt, og det er foretatt en konsistent behandling med hensyn til beregning av tilhørende sosiale kostnader. * Alle kortsiktige gjeldsposter er dokumentert ved inngående faktura eller annen skriftlig avtale. * Alle kortsiktige gjeldsposter er verdsatt til virkelig verdi. |  |  |
| **Overordnede forhold** | | |
| **Vurdering av samlet åpningsbalanse**   * Helheten i balansen er tilstrekkelig ivaretatt. Alle eiendeler og all gjeld som er omfattet av de statlige regnskapsstandardene, er inkludert i åpningsbalansen, slik at denne samlet gir et korrekt bilde av virksomheten pr. 01.01.20zz. |  |  |
| **Oversikt over eventuelle unntak**   * Det er gjort følgende unntak fra SRS: * Avvikene har følgende regnskapsmessige konsekvenser for åpningsbalansen, eller for regnskapsavleggelsen for øvrig: * Dersom mulig skal det gis et beløpsmessig estimat av den regnskapsmessige konsekvensen av avvik som beskrevet over: |  |  |